Lav et referat af nedenstående tekst:

Tekst:
Blandt skrigende babyer klinger det nok en anelse nordjysk på Roskilde Sygehus tirsdag. Fødselsafdelingen hos Roskilde Sygehus mangler hjælpende hænder til de mange kommende babyer. Derfor har to nordjyske læger fra Regionshospital Nordjylland i Hjørring besluttet sig for at flyve til Sjælland for at hjælpe. De flyver fra Aalborg Lufthavn mandag aften, så de er klar til at hjælpe tirsdag morgen. Enormt pressede Roskilde Sygehus har siden starten af maj været spidsbelastede. Til TV2 ØST udtalte personalet dengang, at de var presset i bund. Derfor besluttede Region Sjælland, at der hver måned frem til september skulle sendes 45 gravide til andre sygehuse i regionen. Men fødeafdelingen på Sjællands Universitetshospital i Roskilde er stadig presset. Derfor kommer de to nordjyske læger og en jordemoder dem til undsætning. Hjørring-holdet skal stå for en lang række planlagte kejsersnit, inden de flyver hjem til Nordjylland tirsdag aften. Anya Sook Eidhammer er den ene af de to læger, der drager mod lufthavnen. - Det kan godt være, det er en lille forskel, men hvis vi bare kan gøre en lille forskel, så betyder det alt, siger Anya Sook Eidhammer, der er ledende overlæge på fødeafdelingen på Regionshospital Nordjylland. Mere hjælp i vente Hjælpen sker på lægernes fridage. Nordjyske gravide skal derfor ikke frygte, om der er hænder nok til deres fødsler. - Det er vigtigt, at alle fødende får den tilstrækkelige hjælp. Vi gør det her frivilligt, fordi vi har lyst til at gøre en forskel og hjælpe, siger hun. Tirsdag bliver dog ikke den eneste gang, Nordjylland kommer til at yde assistance til deres kollegaer på Roskilde Sygehus. Ifølge Region Nordjylland er planen ikke helt på plads endnu. Dog fortæller regionen, at Regionshospital Nordjylland vil sende flere læger afsted. - Lægerne skal henover sommeren aflaste kollegerne på Sjælland og samtidig være med til at give de fødende en god og tryg oplevelse, fortæller Region Nordjylland.

Referat:
De sjællandske babyer bliver taget imod af nordjyske hænder tirsdag.